**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL KLAIPĖDOS MIESTO SAVIVALDYBĖS TARYBOS 2016 M. SAUSIO 28 D. SPRENDIMO NR. T2-21 „dĖL SAVIALDYBĖS BŪSTO FONDO IR SOCIALINIO BŪSTO SĄRAŠŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai** – patikslinti socialinio būsto, kaip savivaldybės būsto fondo dalies, sąrašą, atsižvelgiant į pokyčius, įvykusius per laikotarpį nuo 2016 m. sausio 1 d. iki 2016 m. balandžio 1 d.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2016 m. sausio 28 d. sprendimu Nr. T2-21 „Dėl savivaldybės būsto fondo ir socialinio būsto sąrašų patvirtinimo“ buvo patvirtinti sąrašai, į kuriuos įrašytos 2016 m. sausio 1 dieną turėtos savivaldybės būsto fondo ir socialinio būsto patalpos. Savivaldybės tarybos sprendimu patvirtintas Socialinio būsto, kaip savivaldybės būsto fondo dalies, sąrašas turi būti keičiamas, atsižvelgiant į pokyčius, įvykusius per laikotarpį, praėjusį nuo sąrašo patvirtinimo.

Užtikrinant mažas pajamas gaunančių savivaldybės būsto nuomininkų teises į būstą, Klaipėdos miesto savivaldybės tarybos sprendimais: 2016 m. sausio 28 Nr. T2-13 ir 2016 m. vasario 25 d. Nr. T2-34 „Dėl savivaldybės būsto nuomos sąlygų pakeitimo“ teisę į būsto nuomą socialinio būsto nuomos sąlygomis įgijo 4 savivaldybės būsto nuomininkai. Dėl padidėjusių pajamų, daugiau kaip 20 procentų viršijančių Paramos būstui įsigyti ar išsinuomoti įstatyme nurodytus dydžius teisei į socialinio būsto nuomą pagrįsti, vadovaujantis Savivaldybės tarybos sprendimais: 2016 m. sausio 28 d. Nr. T2-14 ir 2016 m. vasario 25 d. Nr. T2-44 „Dėl socialinio būsto nuomos sąlygų pakeitimo“, savivaldybės būsto nuomos sutartys sudarytos su 3 buvusiais socialinio būsto nuomininkais. Dėl šių priežasčių į Socialinio būsto sąrašą įrašytos 4 gyvenamosios patalpos, o išbrauktos 3. Taip pat Sąrašas papildytas 5 suremontuotomis gyvenamosiomis patalpomis, kurias remonto darbus vykdęs rangovas perdavė savivaldybei 2016 m. vasario 26 d. ir 2016 m. balandžio 1 d. aktais ir kurios iki remonto buvo nuomojamos savivaldybės būsto nuomos sąlygomis. Taip pat taisoma klaida, dėl kurios neteisingai į Socialinio būsto sąrašą buvo įrašytas butas Jūrininkų g. 10-49, kuris iki remonto buvo nuomojamas į Lietuvą grįžusios tremtinės šeimai. Nutrūkus nuomos sutarčiai, šis butas turi būti siūlomas nuomai tik Į Lietuvą grįžtančių reabilituotų politinių kalinių ir tremtinių šeimoms, įrašytoms į Klaipėdos miesto savivaldybėje sudarytą sąrašą. Butai tremtiniams nuomojami savivaldybės būsto sąlygomis. Todėl nurodytas butas iš socialinio būsto sąrašo turi būti išbrauktas.

**3. Kokių rezultatų laukiama.**

 Į sąrašą įtraukti visi 2016-04-01 socialinio būsto nuomos sąlygomis nuomojami būstai.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė